**Yleistä**

Kulunut vuosi 2017 on ollut Kiltamme 44. toimintavuosi. Keravan Uskollisuuden Kilta on perustettu 4.3.1973 ja se on Voimisteluliiton U-Kilta

nro 32. Valtakunnallisia kiltoja oli vuonna 2017 yhteensä 133.
KNV:n Uskollisuuden Killan tavoitteena on ylläpitää voimistelun parissa syntynyttä ystävyyttä. Toiminnan periaatteena on yhteenkuuluvuus, ystävyys ja toisista huolehtiminen.

U-Kilta on kokoontunut kerran kuussa tiistaisin Vapaaehtoisen Hyvinvointityön keskuksessa Kaisankammarissa. Iltakillat pidettiin keväällä ja syksyllä Sinisessä Salissa. Kevään iltakillassa kevätkokouksen jälkeen saimme käytännössä kokea laulupedagogin ohjauksessa äänen avausta. Syksyn iltakillassa kynttiläseremonioin juhlittiin vuoden aikana pyöreitä vuosia täyttäneiden kiltalaisten syntymäpäiväjuhlaa ja pidettiin syyskokous.

Monipuoliset Ikiliike-voimistelutunnit seurassa, viisi kertaa viikossa, antoivat kiltalaisille edelleen hyvän mahdollisuuden oman kunnon ja kykynsä mukaan nauttimaan liikunnasta ja sen tuomasta hyvästä olosta.

Osallistuttiin KNV:n 80-juhlavuoden tapahtumiin ja talkoisiin.

Marraskuussa kiltalaiset osallistuivat valtakunnallisille Kiltapäiville Helsingissä ja joulukuun alussa Kiltaparlamenttiin Hyvinkäällä.

U-Killan johtokuntaan syyskokouksessa henkilövalinnoissa erovuorossa ollut
rahastonhoitaja, rahakirstunvartija Riitta Adler valittiin jatkamaan vuosiksi 2018-2020.

**U-Killan johtokunta ja toimikaudet**

Kiltamuori Raina Lempinen 2016-elinikäinen
Puheenjohtaja, kiltaäiti Lea Särkivuori 2016-2018
Varapuheenjohtaja, kiltaemäntä Marja-Liisa Marviala 2016-2018
Sihteeri, muistiinmerkitsijä Riitta Passi 2017-2019
Rahastonhoitaja, raha-arkunvartija Riitta Adler 2015-2017

U-Killan jäsenkirjurina seuran kiltavastaava Marja-Liisa Marviala

Kunniakiltamuori Edith Sanmark

**Toiminta ja osallistumiset:**

Kiltalaisia 55, maksavia 47
Kokouksia 8, osallistujia 200

Hyvinvointikeskuksen emännöintivuorot 8, osallistujia 16

Taidekeskus Sinkka ”Näkyväksi neulottu -näyttely” 18.1., osallistujia 14
Keuda ”Tango kiertää maailmaa” 29.1., osallistujia 24

Fazerin Vierailukeskus 21.2., osallistujia 18
Prisman ilmapallotalkoot 24.4.-1.5., osallistujia 18
Stara-tapahtuma/toimitsijat 29.4., osallistujia 8

Ulkoilupäivä Kellokosken sairaalan sairaalamuseo 9.5., osallistujia 19
Siskot ja Simot Välittämisen keikka 20.5., osallistujia 4
Helmiinan asukkaiden ulkoilutukset 31.5. ja 12.10., osallistujia 14

Turnfest-festivaali Berliini 3.-10.6. ”Valkea Lintu”-kenttäohjelma, osallistujia 10

Kuntoviikko Varalassa 11-15.9., osallistujia 2

KNV:n 80-vuotisjuhlaviikon kahvit Viertolassa 10.10., osallistujia 38

Keravan hautausmaalla käynti 13.10., osallistujia 5

Etelä-Suomen Kiltatreffit Kisakallio 14.10., osallistujia 7

Keravan Oopperan laulunäytelmä ”Jääkärin morsian” 15.10., osallistujia 22

Kiltapäivät Helsinki 18.11., osallistujia 11
Kiltaparlamentti Hyvinkää 4.12., osallistujia 18

Ulkoilupäivä Kellokosken Ruukin Joulumarkkinat 3.12., osallistujia 7

Valkean Karitsan Kappeli 12.12., osallistujia 23

**Muistamiset**

Valkoiset kynttilät sytytettiin ja Tiimalasi-runo luettiin U-Killan kunniajäsen Aila Sarjolan (93v.) ja Anja Tervakankaan (79 v.) muistoille.

Kiltalaisista seitsemän osallistui Ailan hautajaisiin 10.6.

Keravan Urheilugaalassa 2.12. Marja-Liisa Marviala sai vuoden vapaaehtoistyöntekijä 2017 kunniakirjan.

Seuran joulunäytöksessä 16.12. jaettiin Riitta Väänäselle Voimisteluliiton kultainen ohjaajamerkki timantilla, Eeva Kukkola sai suuren ansiomerkin, Marja-Liisa Marviala kultaisen ansiomerkin sekä Riitta Adler ja Päivi Reini hopeiset ansiomerkit.

Muistettiin Talkoorenkaan joulukeräystä perinteisesti Aino- ja Reino -tossuin.

Joulumuistamiset vietiin Sirkka Leimuvaaralle Kotimäen palvelutaloon, Tellervo Poutiaiselle Esperiin, "Etti" Edith Sanmarkille, Sirkka Kotulle ja Anneli Lindbergille Hopeahoviin sekä Martta Skogsterille Vommaan.

**Merkkipäivät**

Marraskuun iltakillassa vuoden syntymäpäiväsankareista oli paikalla 7.

Sirkka Kottu 95v, Mirjam Greis 90v, Kyllikki Väistö 85v, Leena Palva ja Riitta-Liisa Remes 75 v, Raija Isoniemi, Leena Nissinen, Tuula Salo, Lea Särkivuori, Marja-Liisa Tolonen ja Anneli Liisanantti 70v. Syntymäpäiväsankareiden yhteisikä on kunnioitettavat 840 v. Sankareita oli muistettu syntymäpäiväkortein ja heille ojennettiin tilaisuudessa pienet lahjat.

Erityismuistamiset: Edith Sanmark 98v ja Sirkka Kottu 95v, kukkakimppu, Mirjam Greis 90v ja Lea Särkivuori 70v, adressi. Lisäksi kiltasisaret onnittelivat kiltaäitiä lahjoittamalla hänelle Voimisteluliiton kiltamerkin.

KNV:n 80-vuotisjuhlaviikolla Uskollisuuden Kiltaa muistettiin pääseuran järjestämällä juhlakahvihetkellä. Kahvitilaisuuteen iloksemme osallistuivat kunniakiltamuori Edith Sanmark, entinen kiltaäiti Sirkka Leimuvaara ja killan perustajajäsen Anneli Lindberg, yhdessä 38 kiltalaisen kanssa.

**Liisa Orko rahaston apuraha**

Varalan Urheiluopistoon 11-15.9 Kiltalaisten Kuntoviikkoon ”Virkisty Varalassa” Tampereella myönnettiin apuraha Liisa Tenkaselle. Kuntoviikkoon osallistui myös Riitta Passi. Kiltapäivien apuraha kohdennettiin Riitta Adlerille.

**Kunniajäsenet**

Uskollisuuden Killan kunniajäseniä on neljä 90 vuotta täyttänyttä, Mirjam Greis,
Sirkka Kottu, Sirkka Leimuvaara ja Edith Sanmark sekä kiltamuori Raina Lempinen asemansa perusteella.
Seuran kunniajäsenet ovat Mirjam Greis, Norjo Järvelä, Sirkka Leimuvaara,
Raina Lempinen, Tellervo Poutiainen, Pirkko Rokkonen, Edith Sanmark, Hilkka Valkeinen ja Marja-Leena Väänänen.

Seuran syyskokous 30.11. kutsui uudeksi kunniajäseneksi Anneli Ollilan.

**Esiintymiset**

Berliinin voimistelufestivaaliin 3.-10.6. Saksan Voimisteluliitto oli kutsunut Riikka Virkajärven ”Valkea Lintu”-kenttäohjelman. Suomesta osallistui n.500 voimistelijaa, Keravalta mukana oli 20, joista kiltalaisia 10.

Suomi Gymnaestrada-tapahtumaan Turussa 7-10.6.18 saimme KNV:n gympiltä Eeva Kukkolalta informaatiota kiltatapaamisissa. Hallinäytös

”Arjen ylistys” on tarkoitettu seurojen kiltalaisille ja Ikiliike-voimistelijoille.

**Yhteistyöt**

Vanhusten viikolla 1-8.10. oltiin mukana Keravan kaupungin ja eri yhdistysten yhteistyössä. KNV tarjosi kaikille mahdollisuuden osallistua Ikiliike-tunteihin maksutta. Osallistuttiin myös syksyn Keravan Järjestötreffeille.

**Ikiliike-tunnit**

Riitta Väänänen toimi edelleen kiltalaisten tuolijumpan vetäjänä torstaisin Hyvinvointikeskuksessa. Muita Ikiliike-tunteja olivat aamujumpat maanantaisin ja perjantaisin sekä kehonhallinta-tasapainoryhmä keskiviikkoisin Eerontien salissa. Uutena Ikiliike-Senioritanssi tiistaisin.

**Vapaaehtoistyö**

Terveyskeskuksen hoivaosasto Helmiinan asukkaita ulkoilutettiin kahtena kertana sää ja henkilöstön toiveet huomioiden. 31.5. mukana oli kuusi ja KNV:n juhlaviikolla 12.10. kahdeksan kiltalaista.

Hyvinvointikeskuksen ilta- ja viikonlopputilaisuuksissa kahvion emännöinti-vuoroja hoidettiin kahdeksan kertaa, kahden kiltalaisen voimin kerrallaan.

**Vierailijat**

Vuoden 2017 vaihteessa aloittanut KNV:n uusi puheenjohtaja Lilli Keskitalo

esittäytyi kiltalaisille Iltakillassa 14.3. Lilli kertoi kokevansa puheenjohtajuuden innostavaksi, ympärillä on välittäviä ihmisiä ja iso seura.

 Iltakillan vieraana oli myös laulupedagogi Riikka Siltanen. Hänen kanssaan

 teimme hengitysharjoituksia ja harjoiteltiin lauluja.

Syyskuun kiltakokouksessa vieraanamme oli Lea Sirola. Hän opasti meitä testamenttia ja perinnönjakoa koskevissa asioissa.

 Lokakuun tapaamiseen saimme Muistiluotsi asiantuntija -tukikeskuksesta

 muistihoitaja Pia Niirasen.

**Tiedottaminen**

U-Killan kokouksista on tiedotettu Keski-Uusimaan ja Viikkouutiset Keski-Uusimaan yhdistyspalstoilla kokousta edeltävänä sunnuntaina.
Keväällä ja syksyllä jaettiin oma kiltatiedote kaikille kiltalaisille, osa henkilökohtaisesti ja osa postin välityksellä.
Voimisteluliiton Kiltatiedotteet (4 kpl) jaettiin sähköpostilla ja osalle paperiversiot kokouksissa.
Marja-Liisa Marviala on hoitanut tiedottamista pääseuran ja U-Killan välillä.

**Maksut**

U-Killan jäsenmaksu oli 5€ ja seuran kiltalaisille päätetty jäsenmaksu 10€. Kiltalainen, joka kävi seuran jumpissa, maksoi lisäksi seuran toimintamaksun valintansa mukaan.

**Muuta**

Suomen Voimisteluliiton Kiltatiedotteessa 1/2017 oli Lea Särkivuoren kirjoitus

Keravan U-Killan järjestämästä vuoden 2016 Kiltaparlamentista.

Anneli Ollilan sanoittama sikermän ”Historian havinaa” sanat sai suuren suosion ja todettiin sopivan monilta osin muidenkin kiltojen toimintaan.
Kiltalaisten omaan lauluvihkoon lisättiin maakuntalauluja ja muutama talvilaulu. Laulujen kokoamisesta vastasivat Lea Särkivuori ja Anneli Ollila.
Kuluneen vuoden osalta voi edelleen todeta, että kokouksissa kiltaäiti Lean pianosäestyksellä laulut saivat kiltalaiset entistä enemmän mukaansa.

Sirkka-Liisa Kivelän ja Kaarina Karin kirjoittamat kirjat ovat on innokkaasti vaihtaneet lukijoita kiltalaisten kesken.

Toiminnan tukemiseksi U- Killan kokouksissa pidettiin arpajaiset totutun tavan mukaan. Arpajaispalkintoja tuotiin kiitettävästi ja voittajat iloitsivat voitoistaan. Kevät- ja syyskokouksissa oli isommat lahjoituksena saadut arpajaisvoitot.

Keravan kirjaston ikkunassa oli lokakuussa valokuvanäyttely ”KNV ennen ja nyt”. Kiltalaiset tunnistivat itsensä ja ihmettelivät ajan kulua.

Seuran syntymäpäivänä 13.10. kävimme kunnioittamassa edesmenneiden seuratyön aloittaneiden, entisten puheenjohtajien ja muiden aktiivitoimijoiden muistoa Keravan hautausmaalla.
Kiltalaiset osallistuivat Postin ja veteraaniliittojen korttikampanjaan lähettämällä omat kiitoskortit ja Itsenäisyyspäivätervehdyksen Suomen veteraaneille. Kortteja postitettiin 25 kpl.

Joulukillan yhteydessä 12.12. pidetyn, jo perinteeksi muodostuneen jouluhartauden Valkean Karitsan kappelissa, toimitti rovasti Eeva Airila. Tilaisuus loi hartaan joulutunnelman.

U-Kilta valmisti videon tervehdykseksi seuran joulunäytökseen. Erkki Hanski kuvasi Anneli Ollilan uudelleen sanoittaman ”Meidän KNV 80 v.”-lauluesityksen.

Joulunnäytöksen teemana oli ”80/100 juhlavuoden joulunäytös; 80 vuotta keravalaista voimistelua 100-vuotiaassa Suomessa!”

Vuoden 2017 yhteenvetona Uskollisuuden Killan toiminnasta voi todeta

aktiivisen jäsenistön, runsaan oman toiminnan ja osallistumisen seuratoimintaan. Uusia kiltalaisia vuoden aikana saatiin kolme.

Esitetty Uskollisuuden Killan kokouksessa 13.3.2018